Nublu (räppar)

Nublu (kodanikunimega Markkus Pulk; sündinud 26. juunil 1996) on Keilast pärit Eesti räppar.

 Laulude ajalugu 
Nublu tuntumad lood on näiteks "Mina ka", "1-2", "für Oksana", "tmt" ja "Universum". 

Tema YouTube'i kanalil on kokku üle 74 miljoni vaatamise. Tema populaarseim muusikavideo on "Für Oksana" (7,7 miljonit vaatamist). Spotifys on kõige populaarsemaks looks üle 10 miljoni kuulamisega "Universum", mille kaasesitaja on Soome räppar Mikael Gabriel.

Nublu ja Maria Kallastu lugu "Push It" kuulati voogedastusplatvormil Spotify ilmumise päeval (31. mail 2024) 21 561 korda, mis on rekord Eesti laulude avapäeva kuulamiste osas Eestist registreeritud Spotify kontodelt."nublu uus laul tegi Spotifys rekordi" Eesti Ekspress, 4. juuni 2024.

 Haridus 
Markkus Pulk õppis põhikoolis Tallinna Inglise Kolledžis ja keskkoolis Tallinna Vanalinna Hariduskolleegiumi teatriklassis. 2016. aastal astus ta Tartu Ülikooli õppima ajakirjandust ja kommunikatsiooni, kuid ülikool jäi lõpetamata.

 Tunnustus 
Auhinnagalal "MyHits Awards 2018" oli Nublu nomineeritud auhinnale kolmes kategoorias, millest võitis kaks: aasta artist ja aasta hitt (lauluga "Mina ka"). Tema hitid "Mina ka" ja "öölaps!" saavutasid 2018. aasta Raadio 2 Aastahiti tabelis vastavalt esimese ja teise koha. 2019. aasta Eesti muusikaauhindade galal valiti Nublu aasta meesartistiks ja "Mina ka" aasta parimaks lauluks.

2020. aasta Eesti muusikaauhindade galal oli Nublu nomineeritud auhinnale aasta meesartisti ja aasta Hip-Hop/Rap/R'n'B artisti kategoorias, lisaks püüdis ta lauluga "Für Oksana" auhinda ka aasta muusikavideo ja aasta parima laulu kategoorias.Selgusid Eesti Muusikaauhinnad 2020 nominendid, ERR, 9. jaanuar 2020

2021. aasta Eesti Muusikaauhindade galal oli Nublu nomineeritud auhinnale seitsmes kategoorias. Ta võitis kuus auhinda: aasta album, aasta muusikavideo, aasta debüütalbum, aasta artist (rahvahääletus), aasta meesartist ning aasta hip-hop/rap/r'n'b/ artistiks.Eesti Muusikaauhinnad 2021 võitjad on selgunud, Postimees, 29. jaanuar 2021

2025. aasta Eesti Muusikaauhindade galal oli Nublu nomineeritud auhinnale neljas kategoorias. Ta võitis kolm auhinda: aasta popartist, aasta aasta muusikavideo ja aasta laul.

 Isiklikku 
Tema õde on iluuisutaja ja üksiksõitja Eva-Lotta Kiibus. 

 Viited 

Välislingid

Kategooria:Eesti räpparid
Kategooria:Sündinud 1996
Kategooria:Eesti lauljad